अब साईं बाबा का आशीर्वाद लेने जाएंगे उड़कर, शिरडी हवाई अड्डा शुरू  
शिरडी हवाई अड्डे की पहली परीक्षण उड़ान कल शाम सफलतापूर्वक यहां उतर गयी.
 अलायंस एयर का एटीआर 72-600 विमान कल शाम पांच बजे यहां उतरा. 
राष्ट्रपति रामनाथ कोविंद एक अक्तूबर को इस हवाई अड्डे का उद्घाटन करेंगे.
राजू ने ट्वीट किया, एक नयी शुरुआत. एलायंस एयर ने आज नया हवाईअड्डा से शिरडी के लिए मुंबई की पहली उड़ान शुरू की. बाबा का @एयरइंडिया पर आशीर्वाद बना रहे. एयर इंडिया ने एक बयान में बताया कि 72 सीटों वाली एक उड़ान रोजाना मुंबई से शिरडी के बीच परिचालित होंगी. गौरतलब है कि शिरडी साई बाबा का प्रसिद्ध तीर्थस्थान है. यहां देशभर से लोग दर्शन के लिए आते हैं. एक अनुमान के अनुसार प्रतिदिन लगभग 60,000 लोग शिरडी में दर्शन करने आते हैं. हवाई अड्डा प्राधिकरण का इरादा इनमें से 10 से 12 प्रतिशत यात्री हासिल करने का है. यह साल साईं बाबा का 100वां पुण्य तिथि का वर्ष है. इस हवाई अड्डे का स्वामित्व और विकास महाराष्ट्र हवाई अड्डा विकास कंपनी (एमएडीसी) ने किया है. यह राज्य में हवाई अड्डों का विकास करने वाली विशेष इकाई है. (इस खबर को एनडीटीवी टीम ने संपादित नहीं किया है. यह सिंडीकेट फीड से सीधे प्रकाशित की गई है।)
(इस खबर को एनडीटीवी टीम ने संपादित नहीं किया है. यह सिंडीकेट फीड से सीधे प्रकाशित की गई है।)